EkBass/fiwiki-20250220-pages-articles huggingface dataset:
The Dying Daylights

__NOTOC__ The Dying Daylights on suomalaisen goottimetalliyhtye Charonin vuonna 2003 julkaistu studioalbumi. Se on yhtyeen neljäs albumi. Albumi nauhoitettiin BRR-Studiolla Raahessa keväällä 2003. Albumin miksasi Mikko Karmila Finnvox-studiolla heinäkuussa 2003. Levyn julkaisi Spinefarm Records.The Dying Daylights @ Encyclopardia Metallum Albumi nousi Suomen virallisen listan sijalle 16. == Kappaleet == Kaikki kappaleet säveltänyt Pasi Sipilä & Charon sekä sanoittanut J-P Leppäluoto, ellei toisin mainittu. # # # # # # # # # # # === Digipakin bonuskappaleet === # * # == Kokoonpano == === Charon === * Teemu Hautamäki – basso * Antti Karihtala – rummut * Juha-Pekka Leppäluoto – laulu * Jasse von Hast – kitara * Pasi Sipilä – kitara, kosketinsoitin, loopit, musiikkiohjelmointi === Vierailevat muusikot === * Mika Pohjola – kosketinsoitin, loopit, musiikkiohjelmointi * Agony Patrol – taustalaulu (kappale 11) * Jenny Heinonen – taustalaulu * Marco Hietala – taustalaulu === Tuotanto === * Pasi Sipilä – tuottaja, äänittäjä * Mikko Karmila – tuottaja, äänittäjä, miksaaja * Juha Matinheikki – äänittäjä, miksaaja * Minerva Pappi – masteroija * Veli-Veikko Elomaa – valokuvat * Travis Smith – kansikuva, layout == Arvostelut == * Imperiumi: 10/10 * The Metal Observer: 8/10The Metal Observer: Album review * Soundi: Soundi: Levyarvio == Lähteet == == Aiheesta muualla == * * Luokka:Charonin albumit Luokka:Vuoden 2003 albumit Luokka:Mikko Karmilan tuottamat albumit
Neuf-Brisach

Neuf-Brisach () on kaupunki Haut-Rhinin departementissa Ranskassa. Kaupungin nimi merkitsee sekä ranskaksi että saksaksi ”uutta Breisachia”. Breisach sijaitsee Neuf-Brisachista neljä kilometriä itään, Reinin toisella rannalla, Saksassa. Neuf-Brisach rakennettiin alun perin bastionijärjestelmän mukaisen linnoituksen sisälle. Ranskalaiset rakensivat linnoituksen, kun Ranska menetti Breisachin yhdeksänvuotisen sodan päätteeksi. == Lähteet == == Aiheesta muualla == Luokka:Ranskan kaupungit Luokka:Haut-Rhinin kunnat
Songs for the Sinners

__NOTOC__ Songs for the Sinners on suomalaisen goottimetalliyhtye Charonin vuonna 2005 julkaistu viides studioalbumi. Se nauhoitettiin ja miksattiin Studio 303:ssa ja Finnvox-studiolla helmi–maaliskuussa 2005. Albumin miksasi Mikko Karmila Finnvox-studiolla maaliskuussa 2005. Levyn julkaisi Spinefarm Records.Songs for the Sinners @ Encyclopardia Metallum Albumi nousi Suomen virallisen listan sijalle 6. Albumilla vieraili Amorphiksesta tuttu kosketinsoittaja Santeri Kallio. == Kappaleet == Kaikki kappaleet on säveltänyt Charon ja sanoittanut J-P Leppäluoto, viimeisellä raidalla sanoittajana myös Teemu Hautamäki. # # # # # # # # # # == Arvostelut == * Allmusic: Allmusic review * Desibeli.net: * Imperiumi.net: 9+/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Songs for the Sinners discogs.com -sivustolla * Luokka:Charonin albumit Luokka:Vuoden 2005 albumit Luokka:Mikko Karmilan tuottamat albumit
Parsman I

Parsman I (, kuoli 58) eli Pharasmanes oli Iberian (eli Kartlin, nykyisen Georgian itäosan) kuningas, jolla on merkittävä asema Tacituksen kertomuksessa Rooman idänpolitiikasta ja sotaretkistä Tiberiuksen, Claudiuksen ja Neron aikana. Professori Cyril Toumanoffin mukaan hän hallitsi vuosina 1–58 ja kuului kolmanteen Parnavaziani-dynastiaan. Parsman oli Rooman liittolainen. Hän hyökkäsi Armeniaan ja valtasi sen pääkaupungin Artašatin vuonna 35. Hän jätti veljensä Mithridateen Armenian valtaistuimelle, ja kun parthialainen prinssi Orodes yritti riistää Parsmanilta hänen uuden valloituksensa, hän kokosi suuren armeijan, jonka avulla hän saavutti murskavoiton parthialaisista (Tacitus, Annales. vi. 32-35). Myöhemmin (noin vuonna 52) hän yllytti poikansa Rhadamistuksen, jonka kunnianhimo ja pyrkimykset olivat alkaneet epäilyttää häntä, aloittamaan sodan setäänsä Mithridatesta vastaan. Parsman tuki poikaansa, mutta kun parthialaiset vuorostaan karkottivat Rhadamistuksen lyhyen hallituskauden jälkeen (vuonna 55) ja hän hakeutui turvaan isänsä valtakuntaan, Parsman surmasi poikansa miellyttääkseen roomalaisia, jotka olivat ilmaisseet tyytymättömyytensä Rhadamistuksen hankkeeseen (ib. xii. 42-48, xiii. 6, 37). Parsmanin jälkeen Iberian valtaistuimelle nousi ilmeisesti hänen poikansa Mirdat I. Toumanoff on ehdottanut Parsmanin olevan sama henkilö kuin keskiaikaisissa georgialaisissa kronikoissa mainittu Aderki (tai Rok). Hänen kerrotaan hallinneen samaan aikaan, kun ensimmäiset kristityt yhteisöt syntyivät Georgiaan ja juutalaiset matkustivat Mtskhetasta Jerusalemiin, jossa he näkivät Jeesuksen ristiinnaulitsemisen ja toivat pyhän tunikan Iberiaan. Georgialaisten kronikoiden mukaan Aderki jakoi valtakuntansa poikiensa Kartamin (Kardzam) ja Bartomin (Bratman) kesken, mikä aloitti viisi sukupolvea kestäneen diarkian. Monet nykytutkijat epäilevät kuitenkin diarkian olemassaoloa, sillä ajan ulkomaalaiset lähteet kertovat vain yhdestä hallitsijasta. == Lähteet == Luokka:Georgian kuninkaat Luokka:Parnavazianit Luokka:Ensimmäisellä vuosisadalla eaa. syntyneet Luokka:Vuonna 58 kuolleet
Ruskosieppo

Ruskosieppo (Muscicapa dauurica) on pienikokoinen sieppoihin kuuluva varpuslintu, jota ei ole tavattu Suomessa. ==Koko ja ulkonäkö== Ruskosieppo muistuttaa pienikokoista harmaasieppoa. Se on 12–13 cm pitkä. Selkäpuolelta se on ruskeanharmaa, vatsapuolelta vaaleanharmaa, mutta rinnassa ja otsassa ei ole harmaasiepolle ominaisia ruskehtavia viiruja. Silmärengas on valkoinen, suurehko silmä on tumma ja koivet mustat. Ääni on korkea ”tsi”. ==Esiintyminen== Ruskosieppo pesii Kaukoidässä, Japanissa ja Himalajan alueella. On esitetty, että sen Intiassa ja Andamaaneilla elävä populaatio olisi oma alalajinsa poonensis. Se on muuttolintu, joka talvehtii Intian niemimaan eteläosissa, Sri Lankassa ja Indonesiassa. Laji on tavattu Euroopassa muutamia kertoja. ==Elinympäristö== Ruskosieppo elää valoisissa metsissä ja kulttuuriympäristöissä. ==Lisääntyminen== Pesä on tavallisesti puunkolossa. Munia on yleisimmin neljä ja vain naaras hautoo. ==Ravinto== Ruskosieppo on hyönteissyöjä. == Lähteet == Luokka:Siepot
Pertti Jalava

Pertti Jalava (s. 4. toukokuuta 1960 TurkuPertti Jalava: Elämäkerta suomeksi.) on suomalainen säveltäjä. Jalava on voittanut useita palkintoja kansallisissa ja kansainvälisissä sävellyskil­pailuissa teoksillaan jousiorkesterille, puhallinorkesterille, kamariyhtyeille, jazz-yhtyeille ja Big bandille. Hänen teoksiaan ovat esittäneet useat orkesterit ja kamarikokoonpanot Suomessa ja ulkomailla. Vuodesta 2001 Jalava on toiminut päätoimisena säveltäjänä. Hänen tuotantoonsa kuuluu lukuisia teoksia erilaisille kamari­kokoonpanoille ja orkesterille, muun muassa viisi sinfoniaa (1995, 1999, 2008, 2015 ja 2017), pianokonsertto, huilukonsertto Tuulessa, neljä jousikvartettoa ja laaja kitarakvintetto "Huuhkaja". Hän on sä­veltänyt runsaasti myös jazzyhtyeille ja Big bandille. Lisäksi tuotantoon kuuluu joitakin teoksia kuorolle. Vaikka hän tyylillisesti pitääkin kaksi musiikkinsa pääaluetta; jazz sekä kamari- ja orkesterimusiikki; ryhtymättä niin sanottuun cross-overiin hän antaa vaikutteitten liikkua molempiin suuntiin ja niissä voi havaita monia yhteisiä piirteitä: rytmin ja melodian tärkeä rooli, polyfonia, kuvallinen kerronnallisuus ja tapahtumien runsaus. Musiikkinsa päämääriksi Jalava on linjannut tunneilmaisun ja kerronnallisuuden.Music Finland Sävellystä ja ylipäätään musiikkia Jalava on opiskellut lähes täysin ilman ohjausta. Ehdittyään luoda jo laajan rock- ja klassisvaikutteisen ohjelmiston jazz- yhtyeilleen hän 1993 opiskeli näyttämömusiikin sävellystä yhdysvaltalaisen Craig Bohmlerin opastuksella Suomen Musiikkiteatteri ry:n puo­livuotisella kurssilla. Lopputyö­nään Jalava sävelsi kamarioopperan “Paratiisi“. Käännekohdaksi muodostuneen kurssin jälkeen Jalava aloitti aktiivisen itseopis­kelun ja osallistui Turun Filharmonisen orkesterin ja Turun Yliopiston sävellys­laboratorioihin vuosina 1994, 1996 ja 1998. Jalava on julkaissut neljä albumia: Jalavan kamariorkesteriteoksista koostuva levy In the Wind 2007 (Alba ABCD232) ja kamariteoksia sisältävä Into a Warm Night 2015 (Acte Préalable AP0342) sekä Jalavan yhtyeen Peppe Jalava Bandin albumit Go to the Beach 2010 (Alba ABCD304), jolla on muun muassa Esko Valtaojan tekstiin sävelletty nimikkoteos Mene rannalle Peppe Jalava Bandin ja Timo Lehtovaaran johtaman Toisinto-kuoron esittämänä sekä A Guided Tour In The Kuiper Belt 2016 (Pilfink JJVCD-158). ==Lähteet== ==Aiheesta muualla== * Pertti Jalavan omat sivut. * Pertti Jalavan sivut Music Finlandin sivustolla. * Pertti Jalavan musiikkia SoundCloud sivustolla. * Pertti Jalavan sivut Arsnetin sivustolla. Luokka:Suomalaiset taidemusiikin säveltäjät Luokka:Suomalaiset jazzmusiikin säveltäjät Luokka:Suomalaiset oopperasäveltäjät Luokka:Vuonna 1960 syntyneet Luokka:Elävät henkilöt
Yleisurheilu kesäolympialaisissa 2008 – miesten kuulantyöntö

Miesten kuulantyöntö oli ohjelmassa 15. elokuuta, ja kisa käytiin Pekingin kansallisella stadionilla. Kuulantyönnön A-raja oli 20,30 metriä ja B-raja 19,80 metriä. ==Mitalistit== Kultaa Tomasz Majewski Puola (POL) Hopeaa Christian Cantwell Yhdysvallat (USA) Pronssia Andrei Mih’nevitš Valko-Venäjä (BLR) ==Karsinnat== Ryhmä Sijoitus Nimi Kansallisuus Tulos Huomioita A Tomasz Majewski 21,04 Q, PB B Adam Nelson 20,56 Q B Andrei Mih’nevitš 20,48 Q A Christian Cantwell 20,48 Q A Dylan Armstrong 20,43 Q A Reese Hoffa 20,41 Q B Juri Bilonoh 20,36 q B Pavel Lyžyn 20,36 q A Pavel Sofin 20,29 B 10 Rutger Smith 20,13 q A 11 Juri Bialou 20,12 B 12 Ivan Juškov 20,02 q B 13 Peter Sack 20,01 A 14 Andrij Semenov 20,01 B 15 Dorian Scott 19,94 B 16 Justin Anlezark 19,91 A 17 Hamza Alic 19,87 A 18 Anton Ljuboslavskij 19,87 B 19 Manuel Martínez 19,81 B 20 Miroslav Vodovnik 19,81 A 21 Scott Martin 19,75 A 22 Joachim Olsen 19,74 SB B 23 Yves Niaré 19,73 A 24 Carlos Véliz 19,58 B 25 Taavi Peetre 19,57 A 26 Māris Urtāns 19,57 B 27 Sultan Abdulmajeed Alhebshi 19,51 B 28 Petr Stehlik 19,41 B 29 Nedzad Mulabegovic 19,35 B 30 Reinaldo Proenza 19,20 A 31 Milan Haborak 19,32 A 32 Germán Lauro 19,07 A 33 Asmir Kolašinac 19,01 A 34 Lajos Imre Kurthy 18,74 B 35 Ivan Emilianov 18,64 A 36 Michail Stamatogiannis 18,45 B 37 Yasser Farag 18,42 B 38 Marco Fortes 18,05 A 39 Marco Antonio Verni 17,96 B 40 Chang Ming-Huang 17,43 A Ralf Bartels DNS A Robert Häggblom NM A Georgi Ivanov NM B Amin Nikfar NM B Alexis Paumier NM ==Finaali== Sija Nimi Kansallisuus Tulos Huomautukset 1 Tomasz Majewski 21,51 PB 2 Christian Cantwell 21,09 3 Andrei Mih’nevitš 21,05 4 Dylan Armstrong 21,04 NR 5 Pavel Lyžyn 20,98 PB 6 Juri Bilonoh 20,63 SB 7 Reese Hoffa 20,53 8 Pavel Sofin 20,42 9 Rutger Smith 20,41 10 Juri Bialou 20,06 11 Ivan Juškov 19,67 - Adam Nelson NM Luokka:Yleisurheilu kesäolympialaisissa 2008
Baixa Cerdanya

Baixa Cerdanya [] () on comarca Katalonian itsehallintoalueella, Pohjois- Espanjassa. Osa alueesta kuuluu Lleidan maakuntaan ja Gironan maakuntaan. Pinta-alaa comarcalla on 546,6 neliökilometriä ja asukkaita siellä on 18 656 (2009). Väestötiheys on 34,1 as./km². Baixa Cerdanyan pääkaupunki on 9 022 asukkaan (2009) Puigcerdà. Comarca sijaitsee Pyreneiden vuoristossa ja sen naapuricomarcat ovat Ripollès kaakossa, Berguedà etelässä ja Alt Urgell lännessä. Luoteessa comarca rajautuu Andorraan sekä pohjoisessa ja idässä Ranskaan. Baixa Cerdanyaan kuuluu kokonaan Ranskan ympäröimä Llívian kunta. Kunta on siis Espanjan eksklaavi. == Kunnat == Baixa Cerdanyan kunnat ja niiden väkiluvut vuonna 2009: Kunta Väkiluku Kunta Väkiluku Alp 1 735 Bellver de Cerdanya 2 231 Bolvir 378 Das 227 Fontanals de Cerdanya 451 Ger 450 Guils de Cerdanya 479 Isòvol 289 Lles de Cerdanya 271 Llivia 1 589 Meranges 93 Montellà i Martinet 661 Prats i Sansor 237 Prullans 232 Puigcerdà 9 022 Riu de Cerdanya 110 Urús 201 == Lähteet == == Aiheesta muualla == * Cerdanya.net Luokka:Lleidan maakunta Luokka:Gironan maakunta Luokka:Espanjan comarcat
Huuttori

Huuttori () on kylän ulkopuolella sijaitsevasta maalaistalosta historiallisella Venäjällä käytetty nimitys. Käsite ja sana on ukrainalaista alkuperää. Venäjällä maalaiskylä oli 1900-luvun alkuun saakka talonpoikien muodostama tiivis yhteisö, jossa kaikki talot sijaitsivat samassa ryhmässä ja yhteinen viljelysmaa jaettiin vuosittain kyläkokouksen päätöksellä. Yksinäistiloihin perustuvaa asutusta esiintyi lähinnä Puolassa, Ukrainassa, Baltiassa ja Länsi-Venäjällä. Vuodesta 1906 lähtien toteutetun Stolypinin maareformin yhteydessä kylien yhteismaita alettiin jakaa yksityistiloiksi, ja vuonna 1910 huuttorit muodostivat jo 10,5 % Euroopan-puoleisen Venäjän talonpoikaistalouksista. Eniten niitä oli Länsi- ja Luoteis-Venäjällä, missä huuttoreita perustivat mm. virolaiset uudisviljelijät sekä inkerinsuomalaiset. Neuvostoliitossa maatalouden kollektivisoinnin aikana yksinäistilat saattoivat liittyä kolhoosiin säilyttäen entiset rakennuksensa. Vuonna 1939 NKP(b):n keskuskomitea ja Neuvostoliiton kansankomissaarien neuvosto tekivät päätöksen huuttorien lakkauttamisesta ja niiden rakennusten siirtämisestä kyliin. Huuttoreiksi nimitettiin myös Suomen Neuvostoliitolle luovuttamalla alueella sijainneiden hajakylien yksinäistaloja. Ne siirrettiin tiiviimpiin asutuskeskuksiin vuosina 1950–1955. Rakennukset, joiden siirtoa ei pidetty tarkoituksenmukaisena, hävitettiin. ==Lähteet== *Bolšaja sovetskaja entsiklopedija, tom 28, s. 427. Moskva: Sovetskaja entsiklopedija, 1978. *Huuttori Leningradin alueen kulttuuri -tietosanakirjassa Luokka:Maatilat Luokka:Asutut paikat Venäjällä Luokka:Venäjän historia Luokka:Inkerin historia nl:Choetor
Pelignit

Pelignit () olivat sabelleihin kuulunut muinainen kansa, joka asui nykyisen Abbruzzien maakunnan alueella Italiassa. He puhuivat oskin kielelle läheistä murretta.Antiikin käsikirja s. 412 Pelignit mainitaan ensi kerran toisen samnilaissodan aikana vuonna 325 eaa. Kun roomalaiset kukisttivat samnilaiset, peligneistä tuli heidän liittolaisiaan. == Lähteet == * * Encyclopædia Britannica Eleventh Edition, 1911. === Viitteet === Luokka:Antiikki Luokka:Italian historia Luokka:Muinaiset kansat
Patamäki

Patamäki () on maalaiskunta ja sen keskuskylä Leningradin alueen Hatsinan piirissä Venäjällä. Se sijaitsee Inkereenjoen varrella 18 kilometriä maanteitse Hatsinasta koilliseen. Kylässä on 2 300 ja kunnassa 6 000 asukasta (vuonna 2012)Generalnyi plan, s. 23–24.. ==Maantiede ja asutus== Patamäen kunnan pinta-ala on 69 neliökilometriä. Se rajoittuu idässä Hatsinan piirin Kommunarin, etelässä Susaninan ja Novyi Svetin ja lännessä Verevän kuntiin sekä pohjoisessa Pietarin kaupungin Puškinin piiriin.Generalnyi plan, s. 14. Pinta-alasta 74,6 % on maatalousmaata, 16,1 % asuinaluetta, 7,4 % metsää ja 1,6 % vesistöjäGeneralnyi plan, s. 23.. Kunta sijaitsee Inkerin ylängön ja Nevan alangon siirtymäalueellaGeneralnyi plan, s. 19.. Seudulla virtaavat Inkereenjoki ja Venjoki. Hyötykaivannaisiin kuuluvat hiekka, sora, turve ja dolomiitti.Generalnyi plan, s. 16–17. Keskuskylän lisäksi kuntaan kuuluu Luukkasin (ven. Lukaši) taajama ja 15 kylää: Anttila (Antelevo), Hartikaisi eli Marinova (Marjino), Korpikylä (Korpikjulja), Montila (Mondelevo), Nikkasi eli Väärälä (Vjarlevo), Pienlopotti (Pokrovskaja), Poritsa (Poritsy), Poru (Bor), Pukkila eli Koprala (Kobralovo), Repola (Reppolovo), Ruussova (Russolovo), Saklina (Šaglino), Saksala eli Suuri-Selkelevä (Bolšoje Sergelevo), Vekkilä (Vekkelevo) ja Vähikkälä (Vjahtelevo). Toiseksi suurin asutuskeskus on 1 500 asukkaan Luukkasi. Kunnan alueella sijaitsee viisi puutarhapalsta-aluettaGeneralnyi plan, s. 32–33.. Kesäaikaan asukasmäärä nousee yli yhteentoista tuhanteenGeneralnyi plan, s. 41.. ==Historia== Ennen toista maailmansotaa seudulla asui etupäässä inkerinsuomalaisia venäläistä Pienlopotin kylää lukuun ottamatta. Luterilaiset kuuluivat Venjoen seurakuntaan. ==Liikenne, talous ja palvelut== Patamäen kautta kulkee Kraasselan, Hatsinan ja Pavlovskin välinen maantie. Kunnasta on linja- autoyhteydet Pietariin, Hatsinaan, Pavlovskiin ja Kommunariin. Sen itä- ja länsipuolitse kulkevat Pietarista etelään johtavat rautatiet.Generalnyi plan, s. 43. Korpikylän eteläpuolella on harrastajalentäjien käyttämä lentokenttäGeneralnyi plan, s. 49.. Seudun perinteinen pääelinkeino on maatalous. Tärkein maatalousyritys on maitoa, viljaa, perunaa ja vihanneksia tuottava Slavjanka-M. Luukkasissa toimii muuntaja-automatiikkaa ja sähkökaapelia valmistava Sevzapmontažavtomatikan tehdas.Generalnyi plan, s. 27–32. Valtaosa työvoimasta työskentelee Puškinissa, Pavlovskissa, Hatsinassa ja PietarissaGeneralnyi plan, s. 37.. Keskuskylän palveluihin kuuluvat lastentarha, kirjasto, lääkintäasema ja posti. Luukkasissa toimii koulu, entisen lastentarhan rakennukseen sijoitettu kulttuurikeskus ja lääkärin vastaanotto.Generalnyi plan, s. 38–40. ==Nähtävyydet ja matkailu== Kunnassa on neljä toisen maailmansodan muistomerkkiä. Matkailupalveluja ei ole.Generalnyi plan, s. 41–42. ==Lähteet== * ===Viitteet=== ==Aiheesta muualla== * Patamäen kunnan sivusto Luokka:Hatsinan piirin kunnat Luokka:Venjoen kylät
Mirdat I

Mirdat I eli Mithridates I () oli Iberian (eli Georgian itäosan Kartlin) kuningas ensimmäisellä vuosisadalla. Hänen hallinnostaan todistaa epigrafinen materiaali. Cyril Toumanoff on ehdottanut hänen valtakaudekseen vuosia 58–106. Kaksi Armazista esiin kaivettua kirjoitusta, joista toinen on kaksikielinen arameaksi ja kreikaksi kirjoitettu ja toinen kreikankielinen, kertovat Mithridateen (Mirdatin) olleen "suuren kuningas" Pharasmaneen (Parsmanin) poika. Kirjoituksen Pharasmanes on ilmeisesti sama henkilö kuin Iberian hallitsija Pharasmanes, josta Tacitus kertoo teoksessaan Annales. Kreikankielinen piirtokirjoitus kutsuu Mithridatesta "caesareiden ystäväksi" ja "Roomaa rakastavien iberialaisten" kuninkaaksi. Siinä kerrotaan myös, että Rooman keisari Vespasianus linnoitti Armazin Iberian kuninkaan puolesta vuonna 75. Keskiaikaiset georgialaiset kronikat eivät mainitse Mithridatesta. Ne kertovat sen sijaan Kartamin (Kardzam) ja Bartomin (Bratman) yhteishallinnosta, samaan aikaan kun Vespasianuksen aiheuttama Jerusalemin tuho vuonna 70 toi Iberiaan juutalaisia pakolaisia. Kronikoiden mukaan heitä seurasivat heidän poikansa Parsman ja Kaos ja pojanpoikansa Azork ja Armazel. Useat nykytutkijat, kuten Cyril Toumanoff, pitävät Iberian diarkiaa puhtaana legendana ja "epämuodostuneena muistona Mithridates I:n historiallisesta hallituskaudesta". Kuningaspareista professori Giorgi Melikišvili on pitänyt "Azorkia" Mithridateen mahdollisena paikallisena nimenä ja "Armazelia" maantieteellisenä epiteettinä, joka georgiaksi tarkoittaa "Armazista". Roomassa on kolmas kreikankielinen kaiverrus, Amazaspin hautakirjoitus. Hänet nimetään Iberian kuningas Mithridateen veljeksi. Kaiverruksessa kerrotaan Amazaspin kuolemasta Nisibiksessä hänen osallistuessaan keisari Trajanuksen Parthian-sotaretkelle vuosina 114–117. Jotkut nykytutkijat ovat liittäneet Mithridates I:n kuningas Flavius Dadekseen, joka tunnetaan yhdestä kreikankielisestä kirjoituksesta Armazista löydetyn suuren hopea-astian pohjan reunalla. Astia kuului rikkaaseen roomalaisajan hautakammioon, joka tunnetaan "Bersoumaksen hautana" korkea-arvoisen Bersoumas-nimisen henkilön mukaan. Kirjoituksen mukaan kuningas Flavius Dades antoi astian hänelle. Flavius Dadesta ei mainita kirjallisessa georgialaisessa perinteessä ja hän vaikuttaa olleen ainoa Iberian hallitsijasuvusta tunnettu roomalaisnimi, mikä on ilmeisesti osoitus siitä, että hän oli Rooman kansalainen. Kysymys kuninkaan tunnistamisesta ja hänen asemastaan Iberian hallitsijasuvussa on jäänyt ongelmalliseksi. ==Lähteet== Luokka:Georgian kuninkaat Luokka:Parnavazianit Luokka:Syntymävuosi tuntematon Luokka:Kuolinvuosi tuntematon
Ida Marcussen

Ida Marcussen (1. marraskuuta 1987 Kristiansand, Norja) on norjalainen seitsenottelija, joka edustaa seuratasolla Våg IK:ta. Aikaisemmin Marcussen edusti kotikaupunkinsa Kristiansands IF:ää vuoteen 2006 asti. == Ura == Marcussen sijoittui kuudenneksi vuoden 2005 junioreiden EM-kisoissa ja voitti hopeaa Pekingin junioreiden maailmanmestaruuskisojen seitsenottelussa vuonna 2006. Hän sai yhteensä 6020 pistettä, mikä jäi 65 pisteen päähän Norjan ennätyksestä. Vuonna 2007 Marcussen osallistui ensimmäisiin aikuisten arvokisoihinsa Osakan maailmanmestaruuskilpailuissa, jossa hänen ensimmäinen kisapäivänsä meni heikosti, mutta toisen päivän päätteeksi Marcussen nousi yhdenneksitoista. Hän keräsi yhteensä 6226 pistettä rikkoen samalla vanhan Norjan ennätyksen. Marcussen sijoittui 21:nneksi Pekingin olympialaisissa 2008, 25:nneksi Berliinin MM-kilpailuissa 2009, 14:nneksi Barcelonan EM- kilpailuissa 2010, 11:nneksi Pariisin sisäratojen EM-kilpailuissa 2011 ja 20:nneksi Daegun MM-kilpailuissa 2011. Hän oli yhdeksäs Helsingin EM- kilpailuissa 2012, 28:s Lontoon olympialaisissa 2012, 18:s Moskovan MM- kilpailuissa 2013, 18:s Zürichin EM-kilpailuissa 2014 ja 25:s Pekingin MM- kilpailuissa 2015. == Henkilökohtaiset ennätykset == * 100 metrin juoksu – 12,15 s (2005) * 200 metrin juoksu – 24,57 s (2006) * 800 metrin juoksu – 2.09,74 min (2013) * 100 metrin aitajuoksu – 13,96 s (2011) * Korkeushyppy – 174 cm (2010) * Pituushyppy – 647 cm (2007) * Kuulantyöntö – 13,96 metriä (2008) * Keihäänheitto – 52,95 metriä (2008) * Seitsenottelun pisteet – 6226 (2007) * Viisiottelun pisteet – 4283 (2011) == Lähteet == * === Viitteet === == Aiheesta muualla == * ESPN - Ida Marcussen * The-Sports.org * Ida Marcussen Pekingin Olympiasivuilla Luokka:Norjalaiset yleisurheilun moniottelijat Luokka:Vuonna 1987 syntyneet Luokka:Elävät henkilöt
Graswerth

Graswerth on asumaton Reinjoen saari Mayen-Koblenzin piirikunnassa, Rheinland- Pfalzin osavaltiossa, Saksassa. Saari on kaksi kilometriä pitkä ja se on saavutettavissa vain veneellä. Graswerth on luonnonsuojelualue, sillä saarella elää useita harvinaisia lintulajeja. Saaren yli kulkee Bendorfer Brücken silta. Graswerth muodostaa yhdessä Niederwerthin saaren kanssa Niederwerthin kunnan. Luokka:Saksan saaret Luokka:Rheinland-Pfalz
Keski-Savon Paterin joukkue 2007–2008

Keski-Savon Pateri pelasi kaudella 2008 1-sarjassa peräti seitsemän ulkomaalaispelaajan voimin. He nostivat joukkueen takaisin SM-liigaan, mutta joukkue herätti suurta kohua. Lopulta Suomen Lentopalloliitto päätti tehdä ulkomaalaispelaajarajoituksen 1-sarjaan kaudesta 2009 eteenpäin. == Joukkue == Numero Nimi Pelipaikka Kansalaisuus 1 Nils Edvin Numme Yleispelaaja Norja 2 Matias Hess Hakkuri Argentiina 3 Teemu Tuominen Keskitorjuja Suomi 4 Robert Rapi Yleispelaaja Unkari 7 Miika Manninen Keskitorjuja Suomi 8 John Abi Chedid Libero 9 Markus Väisänen Keskitorjuja Suomi 10 Juan Cruz Aramburu Passari Argentiina 11 Javier Dantas Keskitorjuja Argentiina 12 Petri Piiroinen Yleispelaaja Suomi 14 Juan Pablo Hatrick Yleispelaaja Argentiina Luokka:Suomen lentopallo
Onnenpyörä (albumi)

Onnenpyörä on Sielun Veljien EP, joka sisältää covereita. Yhtye esiintyy levyllä salanimillä "Leputation Of The Slaves", "Pimpline & The Defenites", "Kullervo Kivi ja Gehanna-yhtye" ja "Adolf Und Die Freie Scheisse". Remasteroitu CD-versio ilmestyi vuonna 2005 ja se sisältää bonuskappaleina Leputation of the Slavesin singlen I will stay / Bye bye love vuodelta 1986 sekä Kullervo Kivi ja Gehanna-yhtyeen esittämät "Vippaa mulle viitonen" ja "Kulkurin iltatähti", jotka on julkaistu myös Musta laatikko -levyllä. Levyn LP-versiolla "Shimmy Shimmy Kokobop" on toisena ja "Kolmatta linjaa takaisin" kolmantena kappaleena, joskin levyn kannessa kappalejärjestys on sama kuin CD:n kannessa. Lisäksi LP-versiossa useimpien kappaleiden alussa kuuluu onnenpyörän pyöritysääntä. == Kappaleet == # # # # # # # # == Aiheesta muualla == *SIELUN VELJET - ONNENPYÖRÄ Luokka:Vuoden 1988 EP:t Luokka:Vuoden 1988 konserttitallenteet Luokka:Sielun Veljien albumit
Sebastián Eguren

Sebastián Eguren Ledesma (s. 8. tammikuuta 1981 Montevideo) on uruguaylainen jalkapalloilija, joka edustaa Espanjan Primera Divisiónissa pelaavaa Sporting Gijónia, jonne hän siirtyi ruotsalaisesta AIK:sta vuonna 2010. Hän on edustanut myös muun muassa Rosenborgia, Hammarbytä ja Villarrealia. Eguren on pelipaikaltaan niin sanottu box-to-box-tyyppinen keskikenttäpelaaja, mikä tarkoittaa, että hänen tehtävänään on osallistua aktiivisesti sekä hyökkäyksiin että puolustukseen. == Lähteet == * http://www.villarrealcf.com Luokka:Uruguaylaiset jalkapalloilijat Luokka:Vuonna 1981 syntyneet Luokka:Elävät henkilöt
David Hetemäki

David William Hetemäki (26. joulukuuta 1890 Multia – 20. tammikuuta 1964) oli suomalainen jääkärieverstiluutnantti. Hänen vanhempansa olivat maanviljelijä Kustaa Hetemäki ja Vilhelmiina Saarinen. Hänet vihittiin avioliittoon vuonna 1923 lääketieteen lisensiaatti Elna Hedvig Lehtosen (s. 1895) kanssa, perheeseen syntyi kaksi poikaa. David Hetemäki oli Päiviö Hetemäen setä ja Elsi Hetemäki-Olanderin appi.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hetemäki kävi kaksi luokkaa Jyväskylän lyseota ja Jyväskylän kaupungin kauppakoulun sekä 1 lukukauden Tampereen kauppaopistoa. Kahdeksannen luokan hän suoritti yksityisoppilaana Helsingin suomalaisessa lyseossa vuonna 1926. Hän suoritti Kapteenikurssin vuonna 1926 ja sotilashallinnollisten kurssien 1. jakson vuonna 1927 ja 2. jakson vuonna 1930. ==Jääkäriaika== Hetemäki liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 3. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Hetemäki saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan aluksi komppanianvääpeliksi ja myöhemmin joukkueenjohtajaksi 1. Jääkärirykmentin 1. jääkäripataljoonan 2. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa. ==Sisällissodan jälkeinen aika== Hetemäki siirrettiin sisällissodan jälkeen suoritetussa armeijan uudelleen järjestelyssä Suomen valkoiseen kaartiin, missä hän toimi komppanianpäällikkönä useassa komppaniassa, kunnes hänet siirrettiin 27. kesäkuuta 1928 rykmentin talouspäälliköksi ja edelleen 19. kesäkuuta 1936 Armeijan vaatetusvarikon päälliköksi. Omien toimiensa ohella hän toimi myös 1. Divisioonan apulaisintendenttinä 22. elokuuta 1927 – 8. maaliskuuta 1928 välisen ajan ja 1. Sotilasmaakunnan esikuntapäällikkönä 1. maaliskuuta 1932 – 15. kesäkuuta 1933. ==Talvi- ja jatkosota== Hetemäki osallistui talvisotaan ensin suojeluskuntajärjestön sotilastarkastaja, myöhemmin 23. Divisioonan intendenttinä. Välirauhan aikana hän toimi aluksi samassa tehtävässä, kunnes hänet siirrettiin uudelleen suojeluskuntajärjestön sotilastarkastajaksi ja edelleen Vaatetusvarikon päälliköksi ja viimein päälliköksi Keskusvarikko 1:een. Jatkosodan puhjettua hän toimi edelleen Keskusvarikon päällikkönä ja toimi tehtävässä sodan loppuun saakka, jolloin erosi vakinaisesta palveluksesta. Hänet haudattiin Hämeenlinnaan. ==Luottamustoimet== Hetemäki toimi 1. Divisioonan kunniatuomioistuimen jäsenenä vuosina 1927, 1929, 1931 ja 1932, ja Suomen valkoisen kaartin kunnianeuvoston jäsenenä vuosina 1924 ja 1928. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärieverstit Luokka:Vuonna 1890 syntyneet Luokka:Vuonna 1964 kuolleet
Bendorfer Brücke

Bendorfer Brücke (oik. Rheinbrücke Bendorf), on Bundesautobahn 48:n Reinin ylittävä silta Sankt Sebastianin ja Bendorfin välillä. Silta on avattu 16. elokuuta 1965 kolmen vuoden rakennusajan jälkeen ja sen on suunnitellut saksalainen rakennusinsinööri Ulrich Finsterwalder. Silta ylittää Reinin ja Niederwerthiin kuuluvan Graswerthin saaren. Silta oli aikansa maailman pitkäjännevälisin jännebetonisilta ja on edelleen Saksan pisin. 7-aukkosien kotelopalkkisillan pääjänne on 208 metriä ja sillan kokonaispituus on 1 029 metriä. == Lähteet == Luokka:Saksan tieliikennesillat Luokka:Rheinland-Pfalz Luokka:Betoniarkkitehtuuri
Jakob valehtelija

Jakob valehtelija () on vuonna 1974 valmistunut itäsaksalainen elokuva, jonka on ohjannut Frank Beyer. Se perustuu kirjailija Jurek Beckerin kirjaan Valehtelija-Jaakko. Elokuvan pääosassa näyttelee Vlastimil Brodský. Samasta kirjasta on tehty vuonna 1999 myös Hollywood-elokuva Jakob – Valehtelija. Elokuva oli ehdolla parhaan vieraskielisen elokuvan Oscar-palkinnon saajaksi. == Lähteet == == Aiheesta muualla == * Luokka:Vuoden 1975 saksalaiset elokuvat Luokka:Itäsaksalaiset elokuvat
Amazasp I

Amazasp I () oli Iberian (eli Georgian itäosan Kartlin) kuningas, joka hallitsi varhaiskeskiaikaisten georgialaisten kronikoiden mukaan toisella vuosisadalla. Professori Cyril Toumanoff on ehdottanut vuosia 106–116 hänen valtakautensa ajankohdaksi. Toumanoff pitää häntä Mithridates I:n poikana ja seuraajana. Mithridateen tiedetään epigrafisen materiaalin perusteella olleen Rooman liittolainen. Georgialaiset kronikat kertovat Amazaspin hallineen kymmenen vuoden ajan yhdessä Derokin (Deruk) kanssa ja niiden mukaan hänen hallituskaupunkinsa oli Armazi, kun taas Derok hallitsi Mtskhetassa. Monet nykytutkijat pitävät Iberian diarkiaa kuitenkin puhtaana legendana ja Amazaspia itsenäisesti hallinneena kuninkaana. ==Lähteet== Luokka:Georgian kuninkaat Luokka:Parnavazianit Luokka:Syntymävuosi tuntematon Luokka:Kuolinvuosi tuntematon
Edwin Lydén

Edwin Leonhard Lydén (19. huhtikuuta 1879 Laitila – 3. maaliskuuta 1956 Turku) oli suomalainen taiteilija, piirustuksenopettaja ja taidearvostelija. == Elämäkerta == Lydénin vanhemmat olivat pastori Emil Leonhard Lydén ja Anna Elisabet Lindlöf. Lydénin puoliso oli pianisti ja laulunopettaja Elin Dagmar Anerio. Lydén opiskeli Turun piirustuskoulussa 1894–1899 ja Münchenissä Königliche Bayerische Akademie der bildenden Künstessa professori Karl Rauppin, Otto Seitzin, Franz von Defreggerin ja Ludvig Hetrichin johdolla yhdeksän oppikautta 1899–1906. Edwin Lydén toimi monipuolisesti taiteen saralla: hän oli maalari, piirtäjä, kuvittaja ja kokeili myös grafiikkaa. Hänen teoksissaan on sekä abstrakteja että esittäviä töitä. Lydén työskenteli kuvaamataidon opettajana turkulaisissa oppikouluissa 1921–1949, taidearvostelijana 1930–1943 ja pilapiirtäjänä. Hän kuului 1930-luvulla perustettuun turkulaiseen Pro Arte -taiteilijaryhmään, jossa hän toimi ryhmän teoreettisena neuvonantajana. Lydén seurasi aikansa uusimpia taideilmiöitä, ja hän vaikutti vahvasti Turun modernistisen koulukunnan syntymiseen. Hänet liitetään niin sanottuun ensimmäiseen turkulaiseen modernistipolveen. Hän teki uusimpressionistisia kokeiluja, muun muassa Mellilän kirkon alttaritaulun (1912). Lydénin teoksia on ollut näyttelyissä vuoden 1901 alkaen. Lydénille myönnettiin Pro Finlandia -mitali 1954. Naantalin Luikkioon Lydén suunnitteli ja rakennutti itselleen Lydénin huvilana tunnetun pyöröhirsisen kesähuvilan vuonna 1914. Lydén perheineen vietti kesät huvilalla ja hän myös maalasi siellä. == Teoksia == * Mellilän kirkon alttaritaulu 1912 * Aukeavat haudat 1923 * Auringon säde 1924 * Triptyykki Tuonela–Golgata–Sunnuntai 1927 == Lähteet == * * * * * Edwin Lydén: Sunnuntai (triptyykin oikea siipikuva), 1927. Turun taidemuseo: kuukauden teos. === Viitteet === == Aiheesta muualla == * * Etsivä modernisti ja umpikujat. Turun Sanomat 31.7.2004. Luokka:Suomalaiset taidemaalarit Luokka:Pro Finlandia -palkitut Luokka:Suomalaiset taidekriitikot Luokka:Vuonna 1879 syntyneet Luokka:Vuonna 1956 kuolleet Luokka:Kuvaamataidonopettajat Luokka:Suomalaiset pilapiirtäjät
Kaunis minä

__NOTOC__ Kaunis minä on suomalaisen rockyhtye Happoradion neljäs studioalbumi, joka julkaistiin 20. elokuuta 2008. Levy myi platinaa vuonna 2009 ensimmäisenä Happoradion levynä. Albumin vastaavana tuottajana toimi Janne Halmkrona joka vierailee myös soolokitaristina kappaleella ”Kostaja”. Lisäksi albumilla vierailee Katri Ylander raidalla ”Nukahdistus” ja Klaus Suominen. Bonusbiisinä kuullaan coverversio Leevi and the Leavings -yhtyeen kappaleesta ”Unelmia ja toimistohommia”. == Kappaleet == # # # # # # # # # # # # == Kokoonpano == * Aki Tykki – laulu, kitara, kosketinsoittimet, piano * AH Haapasalo – kitara, taustalaulu * Jatu Motti – basso * Markku DeFrost – rummut == Arviot == * Desibeli.net: * Dome.fi: * Helsingin Sanomat: Nyt.fi * Soundi: == Lähteet == Luokka:Happoradion albumit Luokka:Vuoden 2008 albumit
La Seu d’Urgell

La Seu d’Urgell () on kaupunki Lleidan maakunnassa Katalonian itsehallintoalueella Espanjassa. La Seu d’Urgell on Alt Urgellin pääkaupunki. Kaupungin pinta-ala on 15,45 neliökilometriä ja asukasluku 12 015 (2017). La Seu d’Urgellin naapurikuntia ovat Montferrer i Castellbò lännessä, Les Valls de Valira pohjoisessa, Estamariu idässä, Alàs i Cerc etelässä ja Ribera d'Urgellet lounaassa. Kaupunki sijaitsee Segren laaksossa, jossa virtaavat joet Valira ja Segre. Kaupunki on Urgellin piispan kotipaikka. Piispa on toinen Andorran kahdesta ruhtinaskumppanista yhdessä Ranskan presidentin kanssa. Nykyinen piispa on Joan Enric Vives Sicília. La Seu d’Urgellin ystävyyskaupunki on Villemur-sur-Tarn Haute-Garonnen departementissa Ranskassa. Vuoden 1992 kesäolympialaisten koskimelonta pidettiin Parc Olímpic del Segre -nimisessä puistossa.https://www.revolvy.com/topic/Canoeing%20at%20the%201992%20Summer%20Olympics&item;_type=topic == Asutuskeskukset == La Seu d’Urgellin asutuskeskukset ja niiden väkiluvut vuonna 2007: Nimi Väkiluku Castellciutat 509 El Poble-sec 119 Sant Antoni 184 Sant Pere 56 Santa Magdalena 287 Serrat de la Capella 74 La Seu d’Urgell 11 474 Lähde: == Kuuluisia asukkaita == * Teresa Colom Pich (s. 1973), andorralainen lyyrikko * Albert Villaró (s. 1964), andorralainen kirjailija == Kuvia == Seu urgell.jpg|La Seu d’Urgellin katedraali La Seu d'Urgell 4574.JPG|La Seu d’Urgellin kaupungintalo Palau Episcopal (la Seu d'Urgell) - 5.jpg|Piispanpalatsi Parc Olímpic del Segre - Parque olímpico do Segre. La Seu d'Urgell-2.jpg|Segren olympiapuisto LA SEU D'URGELL CIUDAD ANTIGUA CALLEJEANDO - panoramio (4).jpg == Lähteet == == Aiheesta muualla == * Kaupungin kotisivut * Kaupunki Municatin sivuilla * Kaupunki Idescatin sivuilla Luokka:Katalonian kaupungit Luokka:Lleidan kunnat
Richard Thompson (pikajuoksija)

Richard Thompson (s. 7. kesäkuuta 1985) on trinidadtobagolainen pikajuoksija. Thompson selviytyi Osakan MM-kilpailuissa 2007 puolivälieriin 100 metrin juoksussa. Seuraavana vuonna hän voitti NCAA:n mestaruuden hallikaudella 60 metrillä ja ulkoratakaudella 100 metrillä. Pekingin olympialaisissa 2008 hän saavutti 100 metrillä hopeaa ennätyksellään 9,89. Usain Bolt voitti kilpailun maailmanennätysajalla 9,69.Boltista ME:llä planeetan nopein ihminen MTV3 16.8.2008 Pekingin olympialaisten 4×100 metrin viestijuoksun loppukilpailussa Thompson juoksi ankkuriosuuden. Joukkue sijoittui alun perin toiseksi, mutta nousi jälkikäteen olympiavoittajaksi kun Jamaikan joukkue hylättiin Nesta Carterin dopingkäryn takia. Berliinin MM-kilpailuissa 2009 Thompson juoksi 100 metrillä viidenneksi ajalla 9,93 s. Pikaviestissä hän juoksi ankkuriosuuden maansa joukkueessa, joka sijoittui hopealle uudella maansa ennätysajalla 37,62 s. Daegun MM-kisoissa 2011 hän karsiutui 100 metrin välierissä. Lontoon olympialaisissa 2012 hän sijoittui 100 metrillä kuudenneksi ajalla 9,98 ja juoksi ankkuriosuuden hopeaa saaneessa Trinidad ja Tobagon pikaviestijoukkueessa. Alun perin joukkue sijoittui kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. Moskovan MM-kilpailuissa Thompson karsiutui 100 metrin välierissä. Glasgow'n Kansainyhteisön kisoissa 2014 hän sai pikaviestissä pronssia. Thompson on voittanut Trinidad ja Tobagon mestaruuden 100 metrillä 2009, 2010, 2011, 2014 ja 2016 sekä 200 metrillä 2010. == Henkilökohtaiset ennätykset == ;Ulkoradat *100 metriä – 9,82 (2014) *200 metriä – 20,18 (2008) ;Sisäradat *60 metriä – 6,51 (2008) *200 metriä – 21,30 (2007) == Lähteet == * === Viitteet === Luokka:Trinidadtobagolaiset pikajuoksijat Luokka:Trinidadtobagolaiset olympiavoittajat Luokka:Vuonna 1985 syntyneet Luokka:Elävät henkilöt
Guam kesäolympialaisissa 2008

Guam osallistui Pekingin kesäolympialaisiin 2008 kuuden urheilijan voimin viidessä eri urheilumuodossa. Avajaisissa lipunkantajana toimi judoka Ricardo Blas Jr.. Parhaimmasta suorituksesta vastasi melonnassa Sean Pangelinan, joka eteni kanadalaisessa yksikössä 500 metrin matkalla toiselle kierrokselle. Yleisurheilussa Derek Mandell teki 800 metrin uuden henkilökohtaisen ennätyksensä. Mandell jäi silti yli viisi sekuntia alkueränsä seitsemännestä juoksijasta ollen samalla alkuerien hitain. ==Tulokset== Joukkue Joukkue Joukkue Joukkue Joukkue Urheilija Lajiryhmä Laji/Sarja Sijoitus Muuta Cora Alicto Yleisurheilu Naisten 100 m alkuerät Ricardo Blas Jr. Judo yli 100 kg keräilyerät Chris Duenas Uinti Miesten 100 m vapaauinti alkuerät Maria Dunn Paini Naispaini 60 kg karsinnat Derek Mandell Yleisurheilu Miesten 800 m alkuerät 1.57,48 PB Sean Pangelinan Melonta C-1 500 m C-1 1000 m semifinaalit (18.) alkuerät ===Melonta=== ==== Ratamelonta==== Miehet Urheilija Laji Karsintaerät Semifinaali Finaali Aika Sijoitus Aika Sijoitus Aika Sijoitus Sean Pangelinan C-1 500 m 2.12,696 7. QS 2.17,940 17. Karsiutui Karsiutui C-1 1000 m 4.49,284 8. Karsiutui Karsiutui Karsiutui Karsiutui === Judo=== Urheilija Sarja Karsinta 1. kierros 2. kierros Puolivälierät Semifinaalit 1. keräilyerä Keräilyerien puolivälierät Keräilyerien semifinaalit Finaali Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Ricardo Blas Jr. yli 100 kg Ei ottelua Lasha Gujejiani H 0001–0200 Karsiutui Karsiutui Karsiutui Daniel McCormick H 0010–0100 Karsiutui Karsiutui Karsiutui === Paini=== ;Naispaini Urheilija Laji Karsinta 1/8 Finaali Puolivälierät Semifinaali 1. keräilyerä 2. keräilyerä Finaali Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Maria Dunn −63 kg Elina Vaseva H 0.12 Karsiutui Karsiutui Karsiutui Karsiutui Karsiutui Karsiutui === Uinti=== ====Miesten 100m vapaauinti, alkuerät==== Sijoitus Rata Nimi Kansalaisuus Aika Muuta 1 4 Virdhawal Khade 50,07 2 2 Romans Miloslavskis 50,40 3 3 Terrence Haynes 50,50 4 7 Alexandr Sklyar 51,24 5 6 Namgyun Lim 51,80 6 1 Petr Romashkin 51,83 **7**8**Christopher Duenas**52,64 Tästä alkuerästä kukaan ei selvinnyt jatkoon. === Yleisurheilu=== ====Naiset 100m, alkuerät==== Sijoitus Nimi Aika Muuta 1 Kim Gevaert (BEL) 11,33 Q 2 Julija Nestsjarenka (BLR) 11,40 Q 3 Thi Huong Vu (VIE) 11,65 Q 4 Halimat Ismaila (NGA) 11,72 5 Chisato Fukushima (JPN) 11,74 6 Sonia Williams (ANT) 12,04 7**Cora Alicto (GUA)**13,31 8 Robina Muqimyar (AFG) 14,80 Alicto karsiutui ====Miesten 800m, alkuerät==== Sijoitus Rata Nimi Maa Aika Muuta 1 6 Nick Symmonds 1.46,01 Q 2 8 Alfred Kirwa Yego 1.46,04 Q 3 9 Antonio Manuel Reina 1.46,30 q 4 5 Andy González 1.46,59 . 5 4 Mouhssin Chehibi 1.46,75 . 6 7 Eduard Villanueva 1.47,64 . 7 3 Dinh Cong Nguyen 1.52,06 . **8**2**Derek Mandell****1.57,48 PB Mandell karsiutui ==Katso myös== *Guam olympialaisissa Kesäolympialaisissa 2008 Luokka:Valtiot kesäolympialaisissa 2008
Heiti Talvik

Heiti Talvik (9. marraskuuta 1904 Tartto, Viro – 18. kesäkuuta 1947 Tjumenin alue, Neuvostoliitto) oli virolainen ekspressionistinen runoilija. Hän kuului kirjailijaryhmä Arbujadiin. == Elämä == Heiti Talvikin isä oli lääkäri ja äiti pianisti. Vuonna 1924 Talvik lopetti yllättäen koulun ja siirtyi työskentelemään Kohtla-Järven öljyliuskekaivoksille. Samanaikaisesti hän kirjoitti runoja, joita hän lähetti kulttuurilehti Loomingin päätoimittajalle Friedebert Tuglasille. Talvik valmistui vuonna 1926 Pärnun iltalukiosta ja opiskeli 1926–1934 Tarton yliopistossa filosofista kerrontaa. Talvik omistautui vuodesta 1928 lähtien enemmän lyriikalle. Hän julkaisi 1934 ensimmäisen runokokoelmansa Palavik (), jonka ansiosta hänestä tuli tunnetuin virolainen runoilija ja kirjailijaryhmä Arbujadin jäsen. Kerhon jäseniin kuului myös runoilija Betti Alver, ja Talvik ja Alver avioituivat vuonna 1937. Neuvostoliiton miehitettyä Viron Talvik joutui Siperiaan, jossa jäljet katosivat. Hänen uskotaan kuolleen kesäkuussa 1947 karkotuksen yhteydessä. Haudan sijaintia ei tiedetä. == Julkaisut == *Palavik, 1934 *Kohtupäev, 1937 ===Postuumisti=== * Legendaarne, 2004, kokoomateos Talvikin runoista ja muista teksteistä ===Suomennettuja runoja=== Talvikin runoja on suomennettu antologioissaHeiti Talvik, Luettelo suomennetuista runoista. Lahden kaupunginkirjaston runotietokanta. Päivitetty 28.9.2021, viitattu: * Kutsut minua nimeltä: uskonnollista runoutta 1900-luvun Euroopassa, toim. ja suom. Anna-Maija Raittila, 1981 ** Orjien kuoro * Eestin runotar: virolaisen lyriikan antologia, toim. Elsa Haavio, 1940 ** Dies irae (Dies irae), suom. Matti Kuusi, runo saman nimisestä sarjasta ** Runoilija, suom. Matti Kuusi ** Suossa, suom. Matti Kuusi, runo saman nimisestä sarjasta ** Vapautuminen, suom. Lauri Viljanen ** Yö, suom. Matti Kuusi ==Lähteet== Luokka:Virolaiset runoilijat Luokka:Vuonna 1904 syntyneet Luokka:Vuonna 1947 kuolleet
Betonipäällyste

Betonipäällyste on esimerkiksi viherrakentamisessa käytetty rakennusmateriaali, joita voidaan asentaa vaikkapa pihalle tai toreille. Betonilaatat ovat neliskulmaisia, betonikiviä voi olla eri muotoisia. Tuotteita valmistetaan eri vahvuisina, tuotteen vahvuus (eli "paksuus") määrittää miten raskasta liikennettä päällyste kestää. Betonikivien paksuus on vähintään 60 mm ja ne ovat pinta-alaansa nähden paksumpia kuin laatat.Soini 2003, s. 117 Betonilaatat ovat ohuempia (paksuus yleensä 35–100 mm) ja niiden pinta-ala on yli 400 cm2.Soini 2003, s. 119. Laattoja voidaan käyttää lähinnä vain vähäliikenteisillä alueilla.Soini 2003, s. 120. Tuotteita valmistetaan myös eri väreillä (väribetoni) ja pintakäsittelyillä. Värit haalistuvat yleensä jonkin verran käytössä. Pinnassa voi olla erilaisia kuvioita tai sitten se voidaan käsitellä hiekkapuhaltamalla, ristipäähakkaamalla tai pesubetonipinnaksi. On olemassa myös reikä- eli ruohokiviä, joissa on joko reikä tai niiden ladontamallissa jää tilaa kasvaa ruohoa. Kaikki ladontakuviot eivät välttämättä onnistu kaikenlaisilla kivillä eivätkä erimalliset kivet välttämättä sovi yhteen. Rakennekerrosten tekeminen huolellisesti parantaa kiveyksen kestävyyttä ja kerrokset mitoitetaan mm. maaperän kantavuuden ja liikenteen perusteella.Soini 2003, s. 121. Saumoihin voidaan laittaa hiekkaa tai istuttaa ruohoa. Betonipäällysteitä käytetään myös talonrakennuksessa esimerkiksi vesikatoilla ja sisäpihoilla. Betoni on myös maanteiden kestopäällyste asfaltin ohella. Nebraskan yliopiston professori Chris Tuan on kehittänyt sähköä johtavan betonin, joka sulattaa itsensä sähkövirran avulla jäästä. ==Lähteet== * ===Viitteet=== Luokka:Betoni Luokka:Viherrakentaminen Luokka:Tienrakennus
Walter Dix

Walter Dix (s. 31. tammikuuta 1986 Coral Springs, Florida) on yhdysvaltalainen pikajuoksija. Dix voitti NCAA:n mestaruuden 100 metrillä 2005 ja 2007 sekä 200 metrillä 2006, 2007 ja 2008. NCAA:n hallimestaruuden hän voitti 200 metrillä 2006 ja 2007. Hän voitti Yhdysvaltojen-mestaruuden 200 metrillä 2008. Pekingin olympialaisissa hän saavutti pronssia 100 metrillä tuolloisella ennätyksellään 9,91. Dix nousi pronssikorokkeelle myös 200 metrin juoksussa. Hän sijoittui alun perin juoksun viidenneksi, mutta Wallace Spearmonin ja Churandy Martinan hylkäysten jälkeen nousi pronssille. Spearmon hylättiin heti kilpailun jälkeen ratarikon takia ja Martina Yhdysvaltain jättämän protestin jälkeen samasta syystä. Dix voitti Yhdysvaltojen-mestaruuden 100 metrillä 2010 ja 2011 sekä 200 metrillä 2011. Hän sai Daegun MM-kilpailuissa 2011 hopeaa 100 metrillä ajalla 10,08 ja 200 metrillä ajalla 19,70. == Henkilökohtaiset ennätykset == *Ulkoradat **100 metriä – 9,88 (2010) **200 metriä – 19,53 (2011) *Sisäradat ** 55 metriä – 6,19 (2007) ** 60 metriä – 6,58 (2010) ** 200 metriä – 20,27 (2006) == Lähteet == * === Viitteet === Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1986 syntyneet Luokka:Elävät henkilöt
Joan Llaneras

Joan Llaneras Roselló (s. 17. toukokuuta 1969 Porreres, Baleaarit, Espanja) on espanjalainen ratapyöräilijä, joka kilpailee piste- ja pariajossa. Llaneras on voittanut neljästi pisteajon (1996, 1998, 2000, 2007) ja kolmesti pariajon (1997, 1999, 2006) MM-kullan. Lisäksi hänellä on pisteajosta yksi hopea ja kaksi pronssia sekä pariajosta kaksi hopeaa. Kesäolympialaisissa hän on voittanut pisteajon olympiakullan kahdesti (2000, 2008) ja -hopean kerran (2004).Españoles El Mundo. Viitattu 16.8.2008. == Lähteet == Luokka:Espanjalaiset olympiavoittajat Luokka:Espanjalaiset ratapyöräilijät Luokka:Vuonna 1969 syntyneet Luokka:Elävät henkilöt
Vuohensalo

Vuohensalo eli Motornoje () on kylä Norsjoen eli Larionovon maalaiskunnassa Käkisalmen piirissä Leningradin alueella Venäjällä. Kylä sijaitsee Laatokan rannalla noin 11 kilometriä Käkisalmen kaupungista kaakkoon. Vuohensalo kuuluu Suomen Neuvostoliitolle luovuttamaan Karjalaan ja se oli Suomelle kuuluessaan osa Käkisalmen maalaiskuntaa. Nykyisen venäläisen nimensä paikkakunta sai 1948. ==Vuohensalon kylä Suomessa== Vuohensalon naapurikyliä olivat Käkisalmen maalaiskunnan alueella Yläpuusti lännessä ja Pörtsykkä pohjoisessa. Idässä kylä rajoittui Laatokkaan ja etelässä naapurikyliä olivat Pyhäjärven kunnan puolella Pyhäkylä, Rantakylä ja Kuoppalammin valtionpuisto. Vuohensaloon kuului lisäksi kaksi pientä erillisaluetta lähempänä Käkisalmen kaupunkia. Toinen sijaitsi Laatokan rannalla Tenkalahden, Norsjoen ja Pörtsykän kylien välissä ja osittain tällä alueella sijaitsi Haminanniityn esikaupunkialue. Toinen erillisalue puolestaan sijaitsi Ostamojärven pohjoisrannalla Norsjoen ja Joensuun kylien välissä. Vuonna 1920 Vuohensalossa oli 244 asukasta.Kuujo 1959, s. 898. Vuonna 1939 asukkaita oli puolestaan 277.Kuujo 1959. s. 935–937. Ennen talvisotaa Vuohensalo oli pääasiassa maatalousvaltainen kylä. Myös kalastusta harjoitettiin. Vuohensalon kansakoulu aloitti toimintansa vuonna 1913. Talvisodan alussa kylästä evakuoitiin alaikäiset lapset äiteineen. Muu väestö evakuoitiin keväällä 1940 rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. ==Lähteet== * === Viitteet === == Aiheesta muualla == Luokka:Käkisalmen maalaiskunnan kylät Luokka:Käkisalmen piiri
Émile Gagnan

Émile Gagnan (1900–1979) oli ranskalainen insinööri ja keksijä. Gagnan valmistui teknillisestä korkeakoulusta 1920-luvulla ja pääsi töihin Air Liquideen. Hän erikoistui kaasujen hallintaan korkeassa paineessa. Jacques- Yves Cousteau otti Gagnaniin yhteyttä vuonna 1942, kun hän halusi kehittää automaattisen ilmansyöttömenetelmän helpottaakseen laitesukellusta. Seuraavana vuonna Cousteau ja Gagnan kokeilivat säätimensä ensimmäistä versiota. Tämä ei vielä toiminut, mutta muutamien korjauksien jälkeen he onnistuivat kehittämään toimivan automaattisen säätimen, joka tulisi mullistamaan sukellusharrastuksen. Gagnan muutti perheineen Montréaliin ja siirtyi työskentelemään Canadian Liquid Air -yhtiöön. Hän perusti laboratorion, jossa suunnitteli monia tekniikoita, jotka helpottivat laitesukellusta ja muutenkin vedenalaista työskentelyä. == Lähteet == Luokka:Ranskalaiset keksijät Luokka:Ranskalaiset insinöörit Luokka:Vuonna 1900 syntyneet Luokka:Vuonna 1979 kuolleet
Abū 'L-Fath Aḥmad

Abu 'L-Fath Ahmad oli shakinpelaaja ja kirjailija. 1000- ja 1100-lukujen käsikirjoitusten mukaan 'L-Fath Ahmad oli peräisin Sīstānista. 1500-luvun persialaisen käsikirjoituksen mukaan hän oli taas intialainen. ==Lähteet== Luokka:Intialaiset shakinpelaajat